《长信宫二首（后首一作长门怨）》
唐代·高蟾

天上梦魂何杳杳，日宫消息太沈沈。

君恩不似黄金井，一处团圆万丈深。

天上凤凰休寄梦，人间鹦鹉旧堪悲。

平生心绪无人识，一只金梭万丈丝。

作者简介：（约公元八八一年前后在世）字不详，河朔间人。生卒年均不详，约唐僖宗中和初前后在世。家贫，工诗，气势雄伟。性倜傥，然尚气节，虽人与千金，非义勿取。十年场屋，未得一第，自伤运蹇，有“颜色如花命如叶”句。与郎中郑谷为友，酬赠称高先辈。乾符三年，（公元八七六年）以高侍郎之力荐，始登进士。乾宁中，（公元八九六年左右）官至御史中丞。蟾著有诗集一卷，《新唐书.艺文志》传于世。